नाचना (पोकरण). गांव के वार्ड संख्या 13 में बाबा रामदेव मंदिर चौक में नाली के अभाव में कीचड़ आम रास्ते पर जमा हो रहा है। जिससे ग्रामीणों को परेशानी हो रही है। गांव के वार्ड संख्या 13 में घनी आबादी निवास करती है। यहां घरों से निकलने वाले गंदे पानी की निकासी के लिए नालियों का निर्माण नहीं करवाया गया है। जिससे गंदा पानी घरों के आगे व बीच रास्ते पर जमा हो रहा है। ऐसे में आमजन को परेशानी हो रही है। इसी प्रकार यहां डामर सडक़ का भी अभाव है। जिससे राहगीरों व वाहन चालकों को आवागमन में परेशानी हो रही है।